ปวดหัวมาประมาณ 1เดือนกว่า โดยอาการคล้ายจะอาเจียนในบางครั้ง อาการปวดหัวบางครั้งกินยาพาราก็จะหาย แต่บางครั้งก็ต้องใช้ยาไมเกรนและหลายครั้งใช้ยาทั้งสองชนิดไม่หาย ต้องดื่มเครื่องดื่มที่มีแอลกอฮอร์นิดหน่อย ก็ช่วยบรรเทาได้ ต้องขอบอกก่อนว่าปกติ ไม่ดื่มเหล้า และไม่สูบบุหรี่ค่ะ เป็นพนักงานออฟฟิศ
สวัสดีค่ะ อาการปวดศีรษะ อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจเป็นเรื้อรังได้-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-ปวดจากสายตาผิดปกติ เช่นสายตาสั้น หรือสายตายาวที่ไม่ได้รับการแก้ไขแนะนำการพักผ่อนให้เพียงพอพักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์เบื้องต้นได้ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว หรือปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ พักแล้วไม่ทุเลาเลย หรือมีอาการมาเรื้อรังไม่ดีขึ้น ควรไปพบแพทย์เพื่อตรวจร่างกายเพิ่มเติม